Moeilike groentjie laat oudkampioen sweetʼn Betreklike groentjie tot die spel het Saterdag met groot eer uit die stryd getree toe hy ʼn gewese kampioen behoorlik in die nuwe Sentraal-Amerikaanse kampioenskap laat sweet het. Die reeks vervang die ou Suid-Amerikaanse Senior C-kampioenskap. Die tuisspan, Honduras, wat in November 2015 sy eerste toetsrugby gespeel het, was rustyd in Tegucigalpa met 20-12 voor teen Panama, wat die C-kampioenskap in 2014 gewen het. Die Rooi Duiwels het egter in die tweede helfte die vuur kwaai gestook, om uiteindelik met 39-27 te wen. El Salvador is die derde deelnemer aan die reeks, en die feit dat al drie Sentraal-Amerikaanse lande is, het tot die herbenaming aanleiding gegee. Costa Rica, wat die C-reeks verlede jaar gewen het, en Guatamala is tot die nuwe Suid-Amerikaanse Viernasies B-reeks bevorder, wat laat September in Guatamala begin.